หุ้นไทยภาคเช้าปิดบวก 0.85 จุด
เช้าวันนี้ดัชนีหุ้นไทยปิดที่ระดับ 1,297.88 จุด เพิ่มขึ้น 0.85 จุด หรือ 0.07% มูลค่าการซื้อขาย 12,463.41 ล้านบาท
28 พ.ย. 2555

เช้าวันนี้ดัชนีหุ้นไทยปิดที่ระดับ 1,297.88 จุด เพิ่มขึ้น 0.85 จุด หรือ 0.07% มูลค่าการซื้อขาย 12,463.41 ล้านบาท
ดัชนีหุ้นไทยเช้าวันนี้( 28 พ.ย.) แกว่งตัวกรอบแคบสลับกันในแดนบวกและลบ เนื่องจากตลาดขาดปัจจัยบวกใหม่ๆกระตุ้น ขณะที่ดัชนีมีโอกาสปรับฐานอีกครั้ง หลังจากที่ปรับตัวเพิ่มขึ้นต่อเนื่องตั้งแต่ช่วงต้นสัปดาห์ เพราะยังมีปัจัยลบจากภายนอกกดดัน และต่างชาติยังมีแนวโน้มขายสุทธิต่อเนื่อง โดยเช้าวันนี้ดัชนีปิดตลาดที่ระดับ 1,297.88 จุด เพิ่มขึ้น 0.85 จุด หรือ 0.07% มูลค่าการซื้อขาย 12,463.41 ล้านบาท 5 อันดับหุ้นที่มีมูลค่าการซื้อขายสูงสุด
1. JMT ปิดที่ 12.70 บาท เพิ่มขึ้น 0.70 บาท หรือ 5.83% มูลค่าการซื้อขาย 803.89 ล้านบาท
2. ADVANC ปิดที่ 206 บาท เพิ่มขึ้น 3 บาท หรือ 1.48% มูลค่าการซื้อขาย 588.57 ล้านบาท
3. CPF ปิดที่ 33.50 บาท เพิ่มขึ้น 0.50 บาท หรือ 1.52% มูลค่าการซื้อขาย 448.75 ล้านบาท
4. TCAP ปิดที่ 36 บาท เพิ่มขึ้น 0.75 บาท หรือ 2.13% มูลค่าการซื้อขาย 437.71 ล้า นบาท
5. INTUCH ปิดที่ 63 บาท เพิ่มขึ้น 0.25 บาท หรือ 0.40% มูลค่าการซื้อขาย 426.01 ล้านบาท
บริษัทหลักทรัพย์(บล.)ฟิลลิป ระบุว่า ดัชนีหุ้นไทยเช้านี้เคลื่อนไหวผันผวนในกรอบแคบ เนื่องจากภาพรวมตลาดยังขาดปัจจัยใหม่เข้ามากระตุ้นการฟื้นตัวต่อเนื่องอย่างจริงจัง ขณะที่การประชุมของคณะกรรมการนโยบายการเงิน(กนง.)ในวันนี้ คาดจะมีการคงอัตราดอกเบี้ยอ้างอิงที่ระดับเดิม 2.75% จึงไม่น่าส่งผลกระทบต่อตลาดมากนัก
ส่วนการที่ดัชนีขยับเข้าใกล้ 1,300 จุด ซึ่งเป็นแนวต้านทางจิตวิทยา ทำให้มีโอกาสเห็นแรงขายทำกำไรออกมาได้ อีกทั้งความกังวลจากภายนอกเรื่องการจัดการกับปัญหาภาวะหน้าผาทางการคลังของสหรัฐยังไม่มีความคืบหน้าเท่าที่ควร และต่างชาติยังอิงด้านขายสุทธิในตลาดหุ้นไทย ทำให้ดัชนีมีโอกาสเข้าสู่กรอบการพักฐานอีกครั้ง สำหรับยกลยุทธ์การลงทุนระยะสั้นเลือกเก็งกำไรหุ้นรายตัวเป็นหลัก ให้แนวต้าน 1,300 จุด และ 1,310 จุด แนวรับ 1,292 จุด และ 1,287 จุด